cyanic-selkie/wikianc huggingface dataset:
Խոհանոց (շինություն)
Ժամանակակից բնակարաններում խոհանոցը գերադասելի է, որ լինել 8 մ²-ից ոչ պակաս և կարող է համատեղել ճաշասենյակի հետ ։ Ըստ նախագծերի խոհանոցները կարող են կահավորված լինել ինչպես Խոհանոց կոչվող շինության համար հատկանշական է սննդամթերքի և խոհանոցային պարագաների պահպանման վայրերի առկայությունը (պահարաններ), ցածր ջերմաստիճանում սննդամթերքի պահպանման համար` սառնարանը, ինչպես նաև վայրեր առաջնային և հետագա մշակման համար (լվացում, կտրման սեղաններ) և սննդի ջերմամշակման (խոհանոցային վառարան, վառարան, միկրոալիքային վառարան), պատրաստի ճաշատեսակների տեղադրման և օգտագործման վայրեր։
Խոհանոցը համարվում է ամառային, եթե այն օգտագործվում է միայն տարվա տաք եղանակներին։
Եփութափի խրճիթ
Ճաշարանը կարող էր տեղավորվել բնակելի տան շրջակայքում կամ առանձին շենքում։ Եփութափի խրճիթները կարող էին լինել քարե կամ փայտե։ Եփութափի խրճիթում ռուսական վառարան են դրել կամ բաց օջախ են սարքել։ Ճաշարանը, որում եփվում էր գարեջուրը, կոչվում էր գարեջրագործարան։ Հացատունը մի խրճիթ էր, որում հաց էին թխում։
Ճաշարանում պահվում էին սպասք, պղնձե կամ երկաթե կաթսաներ։ Մեծ կալվածքներում սնունդը պատրաստվում էր մեծ թվով մարդկանց համար։ Կաթսաները կարող էին լինել յոթ դույլանոց, չորս դույլանոց, մեկ դույլանոց, կես դույլանոց։ Նրանք կոչվում էին խոհարարական կամ սննդային կաթսաներ։ Գարեջրի կամ գինու կաթսաները կարող էին հասնել 50 դույլանոց չափսի։ Փոքր քանակությամբ կերակուր պատրաստելու համար օգտագործում էին թասեր։
Ավանդույթի համաձայն օգտագործում էին պղնձե, երկաթե թավաներ բռնակներով և առանց բռնակի։ Խմորը հունցում էին տաշտերի մեջ։ Սպասքը պահվում էր դարակների վրա կամ առանձին մառաններում։ Ամբողջ սպասքը կոչվում էր տարաներ։
Ճաշարանից ճաշասենյակ հեղուկ սնունդը տեղափոխում էին կաթսաներով, տակառներով կամ կափարիչով անագե տարաներով։ Պինդ սնունդը տեղափոխում էին ամանների մեջ։ Հարուստ մարդկանց ամանները արծաթյա էին, աղքատներինը` անագե կամ փայտե։ Ամանները ունեին տարբեր չափսեր և ձևեր (սագի ուտեստ, կարապի ուտեստ և այլն)։ Ճաշարանից ուտեստը տեղափոխում էին մի ամանով, սեղանին մատուցում էին մեկ այլ ամանով։ Մեծ ամանից կարող էին ուտել մի քանի մարդ։ Բանջարեղենը մատուցում էին բանջարեղենային ամաններով։ Մեծ ամաններին ամրացնում էին երկու կամ չորս օղակներ։ Այդպիսի ամնները կարող էին տեղափոխել մի քանի մարդ։
Խմիչքները մատուցում էին բրատինման տարաներում, որոք կարող էին հասնել մինչև վեց դույլաչափ։ Սեղանին դնում էին նաև դույլով ըմպելիք ։
Խոհանոցային տարածքի պլանավորում
Խոհանոցի հիմնական պլանավորումը ընդունված է համարել աշխատանքային եռանկյուն։ Աշխատանքային եռանկյունը, դա գոտիների միջև առավել հաճախակի տեղաշարժերի սխեմատիկ պատկերն է՝ սալօջախի, լվացարանի և սառնարանի գոտու։ Խոհանոցի պլանի մեջ ուղիղ գծերով հնարավոր է գծել սալօջախից լվացարան, լվացարանից սառնարան և սառնարանից սալօջախ գծագիրը։ Հաշվի առնելով հիմնական կենցաղային սարքերի և կահույքի օբյեկտների եռանկյան կանոնները, ժամանակակից քաղաքային խոհանոցում են գտնվում սառնարան, խոհանոցային սեղան, լվացարան, դրա վրա գտնվող չորացնող պահարան և խոհանոցի վառարան։ Դրանք տեղավորում են իրար նկատմամբ հնարավորինս հարմարավետ։ Եռակյան կանոնների համաձայն, նրա տարածությունը պետք է միջինում կազմի 6,7-8 մետր, իսկ յուրաքանչյուր կողմ` 1,5-3 մետր։ Այն դեպքում, երբ եռանկյան կողմերից մեկի երկարությունը մի փոքր տարբերվում է մյուսներից, հնարավոր է պատճառի աշխատանքային անհարմարություն ։ Դիզայներները և նախագծողները կենցաղային տեխնիկայի և խոհանոցային կահույքի տեղադրման մի քանի հիմնական կանոններ են մշակել ՝
Խոհանոցի գոտիավորում
Աշխատանքային գոտիներ` դրանք որոշակի գործառույթներ ունեցող խոհանոցի մասեր են :Աշխատանքային սեղանը, որպես կանոն, տեղադրում այնպիսի հատվածում, որտեղից ազատ անցում հնարավոր կլինի վառարանի, լվացարանի և սառցախցիկի մոտ։ Ճաշասեղանը, էլեկտրական վառարանը և լվացարանը կազմում են մեկ հոծ գիծ, եթե նրանք տեղադրվում են միասին։ Այսպիսով, ապահովում են մաքրման գործընթացի հարմարավետությունը,տարանջատումը, սննդի պատրաստումը։ Հատակից մինչև աշխատանքային մակերեսի օպտիմալ հեռավորությունը 800-ից մինչև 850 մմ է։
Մթերքի պահպանման գոտի` սրա մեջ են մտնում սառնարանը, նաև արկղերը և պահարանները։ Սառնարանի ընտրության ընթացքում հարկավոր է հաշվի առնել շինության չափսերը և ընդհանուր դիզայնը։
Սանիտարական գոտի` դա աշխատանքային գոտի է` ներառած լվացարանը, սպասք լվացող մեքենան և սննդային մնացորդների տարողությունը։ Լվացարանը հարկավոր է տեղադրել սառնարանի մոտ կամ խոհանոցի կենտրոնական մասում` անցման տեղին հարմար, քանի որ սպասքը և մթերքը անընդհատ լվանում են և չորացնում։ Բազմաթիվ խոհանոցներում լվացարանը գտնվում է անկյունում` խոհանոցային պահարանի դռների մոտ ։
Խոհանոցի պլանավորման ծրագրային միջոցներ
Բացի դասական մոտեցումից օգտագործում են նախագծման և մասնագիտական ինտերիերի ձևավորման ծրագրեր ։ Դրանցից հիմնականները հանդիսանում են Autocad, ArchiCAD, FloorPlan 3D, 3D Studio MAX, Google SketchUp, ArCon Home: Այդ ծրագրերի հիմնական խնդիրը սենյակի եռաչափ արտացոլումն է. պատեր, առաստաղ, հատակ, ինչպես նաև դռներ, կահույք և լրացուցիչ պարագաներ։ Նրանց առավելությունը, դա ապագա ինտերիերի վիրտուալ կերպարի բարձր ճշգրտությունն է։ Ինտերիերի, հարդարման և այլ նյութերի տարրերը ընտրվում են 3D օբյեկտների հատուկ պահոցների միջոցով ։ Համակարգչային տեխնոլոգիաների և նախագծման զարգացման հետ ստեղծվել է մոդելավորման նոր ձև, որը թույլ է տալիս ստեղծել առցանց տարածքի եռաչափ մոդելներ, անմիջապես ինտերնետ միջավայրում ։ Այդ ծրագրերը վերաբերում են Rich Internet Applications դասերին։ Հայտնի են 3D Сomplete Room Planner (mydeco), Roomplanner 3D, Dragonfly (Autodesk), floorplanner, Planner 5D և ուրիշներ։
Պլանավորման յուրահատկություններ
Շինարարության, վերանորոգման, վերակառուցման և բնակարանային շահագործման շրջանակը, այդ թվում, խոհանոցի, կարգավորվում է ոչ միայն Ռուսաստանի Դաշնության քաղաքացիական օրենսգրքով (հոդված 673), այլև Ռուսաստանի Դաշնության բնակարանային օրենսգրքի  (հոդված 16), ինչպես նաև բազմաթիվ սանիտարական, քաղաքաշինական և ճարտարապետական կամարների կանոնների, դրույթների և կանոնակարգերի ։ Խոհանոցային շինությունը վերաբերվում է բնակարանների կամ տան ոչ բնակելի տարածքների կատեգորիաներին (միջանցքի, մառանի հետ միասին և այլն), այնպես որ, պետք է հաշվի առնել խոհանոցային սարքավորումների բոլոր նրբությունները, հատկապես վերապլանավորման փուլում, քանի որ ինքնաբուխ փոփոխությունները (նույնիսկ մասնավոր տանը), ինչպես նաև շինարարական նորմերի անհամապատասխանությունները և կանոնները կարող են  հանգեցնել տուգանքների, դատական վարույթների։ Նախքան ինտերնետի միջոցով խոհանոցի նախագծումը, հարկավոր է ծանոթանալ նրա նորմերի, կանոնների և օրենքների  ծառայություններին ։
Արտաքին հղումներ
Կատեգորիա:Խոհանոց Կատեգորիա:Սննդագիտություն Կատեգորիա:Տուն (շինություն)
ԵՊՀ գիտական տեղեկագիր․ Ֆիզմաթ գիտություններ
ԵՊՀ գիտական տեղեկագիր․ Ֆիզմաթ գիտություններ, ընդգրկված է Հայաստանի բարձրագույն որակավորման հանձնաժողովի (ՀՀ ԲՈՀ) սահմանած դոկտորական և թեկնածուական ատենախոսությունների հիմնական արդյունքների և դրույթների հրատարակման համար ընդունելի պարբերական գիտական հրատարակությունների ցուցակում։
Աղբյուր
Կատեգորիա:ԵՊՀ գիտական ամսագրեր Կատեգորիա:Հայաստանի հանդեսներ Կատեգորիա:Պարբերականներ այբբենական կարգով
Շագրաթ
Շագրաթ (Shagrath;, բեմական անունը՝ Սթիանա Տորեսենա ), նորվեգացի երաժիշտ, ով համարվում է Dimmu Borgir նորվեգական բլեք-մետալ խմբի առաջնորդներից մեկը։ «Շագրաթ» անունը նա վերցրել է Ջոն Ռոնալդ Ռուել Թոլքինի «Մատանիների տիրակալը» վեպից։ Շագրաթը խմբի գլխավոր վոկալիստն է, նաև նվագում է կիթառ և հարվածային գործիքներ։
Շագրաթը, Dimmu Borgir խմբի հիմնադիրներից մեկն է (Erkekjetter Silenoz-ի և Tjodalv-ի հետ համատեղ)։ Նրա նվագը թմբուկների վրա հնարավոր է լսել իր թողարկած «For All Tid» ալբոմում։
Ծանոթագրություններ
Կատեգորիա:Նորվեգացի երգիչներ Կատեգորիա:Նորվեգացի վոկալիստներ Կատեգորիա:Նորվեգացի կոմպոզիտորներ Կատեգորիա:Նորվեգացի երաժիշտներ Կատեգորիա:Բեմական կեղծանուններ
Ամամբաի
Ամամբաի (Amambai), համայնք Բրազիլիայում՝ Մատու Գրոսու դու Սուլ նահանգի կազմում։ Գտնվում է Մատու Գրոսու դու Սուլ նահանգի հյուսիսարևելյան մարզում։ Բնակչությունը կազմում է 33 396 մարդ՝ 2007 թվականի տվյալներով։ Գրավում է 4 202,298 կմ2 տարածք։ Բնակչության խտությունը կազմում է՝ 7,94 մարդ/կմ2։
Պատմություն
Քաղաքը հիմնադրվել է 1948 թվականին։
Վիճակագրություն
Կատեգորիա:Բրազիլիայի բնակավայրեր Կատեգորիա:Մատու Գրոսու դու Սուլ նահանգի բնակավայրեր
Իշտուգանովո
Իշտուգանովո (Иштуганово, Иштуған), գյուղ Ռուսաստանի, Բաշկորտոստան հանրապետության Մելեուզովսկի շրջանի կազմում։
Բնակչությունը 2009 թվականին գրանցված տվյալներով կազմում էր 388 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Մելեուզովսկի շրջանի բնակավայրեր
Մինատոսակի Սանա
1996−2014: Վաղ տարիներ և 6Mix
Մինատասոկի Սանան ծնվել է 1996 թվականի դեկտեմբերի 29-ին Ճապոնիայի Օսակա քաղաքում ։ Ընտանիքի միակ երեխան է։ 2009 թվականից հաճախել է EXPG (Exile Professional Gym)՝ ճապոնական պարի մասնագիտական դպրոց ։ Առաջին անգամ կորեական երաժշտությամբ հետաքրքրվել է 2011 թվականին, երբ Ճապոնիայում արագորեն մեծանում էր Girls' Generation խմբի և Kara-ի հայտնիությունը։ Սաննա սովորում էր 9-րդ դասարանում, երբ նրան նկատել է Հարավային Կորեայի խոշորագույն գործակալություններից մեկը՝ JYP Entertainment: Սկզբում նա մերժել է քասթինգ անցնելու առաջարկը, բայց երբ իմացել է, որ Ուենն ու Սյուզին իր արտիստներն են, համաձայնել է։
Սկզբում Սանան պետք է դեբյուտ աներ 6Mix կանանց նոր խմբի կազմում՝ Սեսիլիայի փոխարեն։ Խմբում արդեն գործունեություն էին ծավալել Նայոնը, Չոնյոնը, Ջիհյոն, Մինյոնը և Լենան ։ 2014 թվականին, երբ կայացավ GOT7 խմբի դեբյուտը, Սանան նկարահանվեց «A» սինգլի տեսահոլովակում ։
2015−ներկա։ «Տասնվեցերորդ», Twice-ի դեբյուտ և սոլո կարիերա
2015 թվականի ապրիլին հայտնի դարձավ, որ JYP-ն Mnet-ի հետ համատեղ կմասնակցի «Տասնվեց» ռեալիթի շոուի նկարահանումներին (Sixteen) ։
Twice-ի դեբյուտը տեղի է ունեցել 2015 թվականի հոկտեմբերի 20-ին The Story Begins մինի ալբոմով ։ Խումբը զգալի հայտնիություն է ձեռք բերել 2016 թվականի գարնանը՝ Cheer Up սինգլի թողարկմամբ, որը հիթ է դարձել Կորեայում ։ 2016 թվականի սեպտեմբերին Սանան դարձել է խմբի առաջին մասնակիցը, որը թողարկել է իր սեփական «Մեղեդու նախագիծը» (Melody Project)՝ հանդես է եկել է DC Comics-ում սուպերչարուհի Հարլի Քուինի դերով ։
Սանան Music Core-ում եղել է հաղորդավար BTS-ի Չոնգուկի հետ, ինչպես նաև վարել Է KBS Song Festival ամենամյա երաժշտական փառատոնը 2017 թվականին BTS խմբի Ջինի, EXO խմբի Չանյոլի, Red Velvet խմբի Այրինի, Mamamoo խմբի Սոլայի, Seventeen խմբի Մինգյուի, GFriend խմբի Յերինի և Դանիելի (Wanna One խմբի նախկին մասնակիցներ) հետ միասին ։
Արտիստականություն
Կորեայում Սանան հայտնի է իր գեղեցիկ կերպարով և քաղցր ձայնով, որը դուր է գալիս խմբի շատ երկրպագուներին ։ Բացի այդ, աղջիկը բազմիցս ստեղծել է թրենդներ, որոնք հետագայում լայնորեն քննարկվել են երկրում և կրկնվել են նույնիսկ այլ հայտնի մարդկանց շրջանում։ Հայտնի «shy shy shy» տողը, որը կատարվել է Սանայի կողմից, դարձել է 2016-ի ֆենոմենը էգոյի պատճառով (այսինքն, շատ հրաշալի է կատարվել) ։
Ծանոթագրություններ
Կատեգորիա:Դեկտեմբերի 29 ծնունդներ Կատեգորիա:1996 ծնունդներ Կատեգորիա:Անձինք այբբենական կարգով Կատեգորիա:Հարավկորեացի երգչուհիներ Կատեգորիա:Ճապոնացի երգչուհիներ Կատեգորիա:Երաժիշտներ այբբենական կարգով
Նույնականություն
Նույնականություն (, Identity), մարդու հոգեկան կառուցվածքի առանձնահատկություն, որը կենտրոնացված ձևով թույլ է տալիս արտահայտել նրա համար այն, թե ինչպես է նա պատկերացնում իր սեփականությունը տարբեր՝ սոցիալական, տնտեսական, ազգային, մասնագիտական, լեզվական, քաղաքական, ռասայական և այլ խմբերին կամ այլ ընդհանրություններին, կամ իր և այլ մարդու նույնացումը որպես — այդ խմբերին կամ խմբի բնույթին ներհատուկ մարմնավորմամբ։
Արտաքին հղումներ
Կատեգորիա:Հոգեբանություն Կատեգորիա:Անձի զարգացում Կատեգորիա:Նույնականություն Կատեգորիա:Սոցիալական փիլիսոփայության հասկացություններ
ԱՄՆ բասկետբոլի ազգային հավաքական
Միացյալ Նահանգների տղամարդկանց բասկետբոլի ազգային հավաքական (United States men's national basketball team), ներկայացնում է Միացյալ Նահանգները բասկետբոլի միջազգային մրցաշարերում և առանձին հանդիպումներում։
Հանդիսանում է աշխարհի ամենահաջող հանդես եկող տղամարդկանց բասկետբոլի հավաքականը։ Մասնակցած 17 օլիմպիական խաղերում թիմը միշտ կարողացել է մեդալների արժանանալ (14 ոսկի, 1 արծաթ և 2 բրոնզ)։ Երկու ոսկե մեդալ նվաճած պատմական թիմեր՝ 1960 և 1992 («Դրիմ թիմ») թվականների հավաքականները առաջադրվել են Բասկետբոլի փառքի սրահ ։ Ներկայումս Միացյալ Նահանգների հավաքականը ՖԻԲԱ-ի դասակարգմամբ գրավում է առաջին հորիզոնականը վարկանիշային աղյուսակում։
Մինչև 1989 թվականը ՖԻԲԱ-ի կանոնադրությամբ ազգային հավաքականներն իրավունք ունեին համալրելու միմիայն սիրողական բասկետբոլիստները, սակայն կանոնների փոփոխությունից հետո ԱՄՆ բասկետբոլի ֆեդերացիան լիազորվում է ազգային թիմ հրավիրել պրոֆեսիոնալ մարզիկների։ Որպես այդպիսին առաջին պրոֆեսիոնալ բասկետբոլիստներով համալրված ամերիկյան թիմը դառնում է 1992 թվականի Բարսելոնայի օլիմպիական խաղերի հավաքականը, որն ստանում է «Դրիմ թիմ» (անգլ.` Dream Team — Երազանքների թիմ) ոչ պաշտոնական անվանումը։ «Դրիմ թիմը» կարողանում է արժանանալ օլիմպիական ոսկու՝ եզրափակիչ հանդիպման ժամանակ պարտության մատնելով Խորվաթիայի հավաքականին ։
Երկու տարի անց թիմն հաջող է հանդես գալիս ՖԻԲԱ-ի աշխարհի առաջնությունում։ Թիմի օլիմպիական հաջողությունները շարունակվում են 1996, 2000, 2008 և 2012 թվականներին (ինչպես նաև բրոնզե մեդալ 2004 թվականի օլիմպիական խաղերի ժամանակ)։
Արտաքին հղումներ
Կատեգորիա:Բասկետբոլի ազգային հավաքականներ
Մարիա Բրունցևա
Մարիա Բրունցևա (մինչև 2003 թվականը Մասլակովա),, ռուսական վոլեյբոլիստ։ 2006 թվականի չեմպիոն։ Կենտրոնական մեկուսացնող։ Արժանացել է Ռուսաստանի Դաշնության սպորտի վարպետ տիտղոսին։
Ծանոթագրություններ
Կատեգորիա:Ռուս վոլեյբոլիստներ
Խուբս (Բաբերդի գավառ)
Խուբս, գյուղ Արևմտյան Հայաստանում, Էրզրումի վիլայեթի Բաբերդի գավառակում, Բաբերդից 12 կմ հարավ, Ճորոխ գետի վերին հոսանքի ձախ կողմում։
Պատմություն
Բնակիչները բռնությամբ տեղահանվել և կոտորվել են 1915 թվականի Մեծ եղեռնի ժամանակ։
Բնակչություն
1872-1873 թվականներին ուներ 32 տուն, իսկ 1909 թվականին` 90 տուն հայ բնակիչ։
Տնտեսություն
Զբաղվում էին երկրագործությամբ և անասնապահությամբ։
Պատմամշակութային կառույցներ
Խուբսն ուներ Ս. Փրկիչ անունով եկեղեցի` կառուցված 1851 թվականին և Ս. Եղիշե (կառուցված 1264 թվականին) և Ս. Վարվառե (կառուցված 1276 թվականին) եկեղեցիներ կամ ուխտատեղիներ (Ս. Եղիշե և Ս. Վարվառե)։
Այստեղ էր գտնվում նաև Ս. Քրիստափորի վանքը, որը հռչակված էր Բաբերդի գավառում։ Շրջակայքի բնակիչները Վրարդավառի տոնին ուխտի էին գալիս վանք։
Կրթություն
Գյուղում գործում էր դպրոց, որն ուներ մի քանի տասնյակ աշակերտ ։
Տես նաև
Կատեգորիա:Արևմտյան Հայաստանի գյուղեր Կատեգորիա:Թուրքիայի գյուղեր
(4876) Ստրաբո
Միջին հեռավորությունը Արեգակից կազմում է 2,906023 ա. մ., առավելագույնը մոտենում է 2,8348 ա. մ. հեռավորության վրա և հեռանում 2,9772 ա. մ. ։ Արեգակի շուրջ մեկ ամբողջական պտույտ է կատարում 1809,45 երկրային օրվա ընթացքում, իր ուղեծրով շարժվելով միջինում 0,198955 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,3° անկյուն։
Արտաքին հղումներ
Կատեգորիա:1973 թվականին հայտնաբերված աստղագիտական մարմիններ Կատեգորիա:Կոռնելիս վան Հաուտենի կողմից հայտնաբերված աստերոիդներ Կատեգորիա:Ինգրիդ Հաուտեն-Գրունենվելդի կողմից հայտնաբերված աստերոիդներ Կատեգորիա:Թոմ Գերելսի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Էդվարդ Ավետիսյան (ազատամարտիկ)
Էդվարդ Սպարտակի Ավետիսյան (ապրիլի 8, 1961, Երևան - օգոստոսի 8, 1992, գյուղ Արծվաշեն), հայ ազատամարտիկ։
Գործունեություն
ՀՀ բանակի մայոր։ Ավարտել է Յարոսլավլի (Ռուսաստան) ռազմաֆինանսական բարձրագույն ուսումնարանը (1984)։ 1984-1990 թվականներին ծառայել է ԽՍՀՄ ԶՈՒ-ում (Ուկրաինա, ապա՝ Ջալալաբադում (Աֆղանստան) տեղակայված ԽՍՀՄ զորախմբում)։
1990-1992 թվականներին Վանաձորի մոտոհրաձգային գնդի կազմում մասնակցել է ՀՀ սահմանամերձ շրջանների ինքնապաշտպանական, Վահան-Արծվաշեն գյուղերի ուղղությամբ մղվող մարտերին։ Աչքի է ընկել Արծվաշենի պաշտպանության մարտերում։ Ավետիսյանը և 11 ազատամարտիկներ, իրենց վրա վերցնելով հակառակորդի գրոհները, ապահովել են գյուղի 4500 բնակչի տարհանումն անվտանգ գոտի, իրենք զոհվել։
Պարգևատրումներ
Հետմահու պարգևատրվել է ՀՀ 1-ին աստիճանի «Մարտական խաչ» շքանշանով։ ՀՀ ՊՆ «Փառքի թանգարանում» դրված է Ավետիսյանի բրոնզաձույլ կիսանդրին (քանդակագործ՝ Յու. Սամվելյան)։ Թաղված է Եռաբլուրում։
Կատեգորիա:Հայ ազատամարտիկներ
Ատլա (գյուղ, Յուուռու շրջան)
Ատլա (Atla), գյուղ Էստոնիայի Ռապլամաա նահանգի Յուուռու շրջանում։
2011 թվականի տվյալներով գյուղում բնակվում էր 81 մարդ։
Արտաքին հղումներ
Կատեգորիա:Էստոնիայի Ռապլամաա նահանգի Յուուռու շրջանի բնակավայրեր Կատեգորիա:Էստոնիայի գյուղեր
Աթանանց (Հայոց ձորի գավառ)
Աթանան, գյուղ Մեծ Հայքի Վասպուրական նահանգի Հայոց Ձոր գավառում ։
Աշխարհագրություն
Գտնվում է լճափից 1.8 կմ հեռավորության վրա՝ Խառականց, Պլթանց գյուղերի և Ոստան քաղաքի միջև՝ Արտոս լեռան հյուսիսահայաց ստորոտում՝ Վանից 29 կմ հարավ-արևմուտք, իսկ Ոստանից (Գյավաշ)՝ 4 կմ հյուսիս-արևելք։ Ծովի մակերևույթից միջին բարձրությունը 1740 մ է ։
Գյուղի և նրան հարակցող հանդամասերի մասին 1870 թվականի ականատեսընշել է,
Գյուղը, իբրև Գյավաշ-Հայոց Ձոր սահմանային գոտու բնակավայր, ԺԹ դարի ընթացքում և մինչև 1915 թվականը մերթ գտնվում էր առաջին, մերթ երկրորդ գավառի վարչական ենթակայության ներքո. «Ստորին Հայոց-ձորից անցնելով դէպ հարաւ-արևմուտք, կտրելով Վանայ ծովի հարաւային եզերագիծն մտնում ենք Ռշտունեաց-Գաւաշ գաւառի դուռն՝ Աթանանց գիւղ, Արտօս սարի բուն ստորոտում հովանաւորուած մի կողմ ծաղկաւէտ լեռան ստուերով և մրգառատ ծառատունկերով պատուած» ։
Անվանում
Նախնական անվանաձևն է Աղթաբան։ Այնուհետև վկայել է Աբանան կամ Ատանոն անվանաձևով։ Ներկայումս պաշտոնապես վերանվանվել է Աթալան տարբերակի ։
Պատմություն
Գրավոր աղբյուրներում գյուղն առաջին անգամ հիշվում է որպես 607 թվականի հայրապետական գահ բարձրացած Աբրահամ Ա կաթողիկոսի ծննդավայր. «...տէր Աբրահամ ի գաւառէն Ռշտունեաց, ի գեղջէ Աղբաթանից...» :
Բնակչություն
Աթանանը 1850 թվականին ուներ 175 բնակիչ, 1909 թվականին՝ մոտ 310 հայ բնակիչ, որոևք զբաղվում էին հիմնականում երկրագործությամբ, այգեգործությամբ և ձկնորսությամբ։ Գյուղն ուևեր Սուրբ Գևորգ անունով եկեղեցի (կառուցված XV դար) և վարժարան։ Մինչև XIX դարի վերջը եկեղեցու վրայի 1492 թվականի արձանագրությունը պահպանված էր։ Բնակիչները բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։ Կենդանի մնացած բնակիչներն ապաստան են գտել Արևելյան Հայաստանում ։
Ճարտարապետություն
Գյուղի մոտ է գտնվում հայտնի Չարահան Ս. Նշան վանքը։
Ծանոթագրություններ
Կատեգորիա:Արևմտյան Հայաստանի գյուղեր Կատեգորիա:Հայոց ձորի գավառի բնակավայրեր
Պոյկովսկի
Պոյկովսկի (Пойковский), քաղաքատիպ ավան Ռուսաստանի Խանտի-Մանսիական ինքնավար օկրուգի Նեֆտեյուգանսկի շրջանի կազմում։
Բնակչությունը 2010 թվականին գրանցված տվյալներով կազմում էր 30251 մարդ։
Արտաքին հղումներ
Կատեգորիա:Ռուսաստանի քաղաքատիպ ավաններ Կատեգորիա:1974 թվականին հիմնադրված բնակավայրեր Կատեգորիա:Ռուսաստանի Խանտի-Մանսիական ինքնավար օկրուգի Նեֆտեյուգանսկի շրջանի բնակավայրեր Կատեգորիա:1964 թվականին հիմնադրված բնակավայրեր
Թագավոր Ու-Վան
Թագավոր Ու-Վան (King Wu of Zhou, ), հնագույն Չինաստանի Չժոու արքայատոհմի առաջին թագավոր։ Նրա թագավորության ժամանակագրությունը ենթակա է կասկածի, բայց ընդհանրապես կարծում են, որ այն սկսվել է մ․թ․ա․ մոտավորապես 1046 թվականին և ավարտվել է երեք տարի անց՝ մ․թ․ա․ 1043 թվականին ։
Թագավոր Ու-ի տոհմական անունը Ցզի էր, իսկ անձնանունը՝ Ֆա ։ Նա թագավոր Վեն-Վան Չժոուի և թագուհի Թայսիի երկրորդ որդին էր։ Գրառումների մեծ մասում սովորաբար նշվում է, որ նրա ավագ եղբայր Բո Յիկաոն մահացել է իր հորից առաջ՝ Շան արքայատոհմի վերջին թագավոր Դի Սինի ձեռքով։ «Ծիսագրքում», սակայն, նշվում է, որ Չժոու տոհմում սովորույթ է եղել ավագ որդու փոխարեն կրտսեր որդու կողմից գահի ժառանգումը ։ (Ֆայի պապը՝ Ջիլին, նույն կերպ ժառանգել էր Չժոուր գահը, չնայած երկու ավագ եղբայներ ունենալուն)։
Գահ բարձրանալուն պես Ֆան աշխատել է իր աներոջ՝ Ցզյան Ցզիայի հետ՝ Շան թագավորությունը կործանելու կիսատ գործն ավարտին հասցնելու համար։ Մ․թ․ա․ 1048 թվականին Ֆան զինված անցել է Հուանհե գետով դեպի Մինցզին շրջան, որտեղ հանդիպել է ավելի քան 800 դուքսերի։ Նախնիններին նվիրված մի հուշատախտակ է կառուցել և այն անվանել իր հոր՝ Վեն-Վան Չժոուի անունով՝ այն տեղադրելով շրջանի կենտրոնում, մի կառքի վրա։ Ժամանակն անբարենպաստ համարելով, սակայն, նա չի հարձակվել Շան թագավորության վրա։ Մ․թ․ա 1046 թվականին թագավոր Ու-Վանը Շանի անմիաբանությունից օգտվելով հարևանությամբ գտնվող դուքսերի հետ հարձակում սկսելու հնարավորություն է ստացել։ Մուեի ճակատամարտում Շանի զորքերը ջախջախվել են և Շանի թագավոր Չժոուն հրկիզել է իր պալատն ու մահացել ներսում։
Թագավոր Ու-Վանը (անունը նշանակում է «մարտական») հաղթանակից հետո իր 16 կրտսեր եղբայրների և ամուսնության շնորհիվ դաշնակցած տոհմերի հետ հիմնել է բազմաթիվ հաստատություններ, բայց երեք տարի անց նրա մահը պատճառ է դարձել իր երիտասարդ ժառանգ Չեն-Վանի և նրա խնամակալ Չժոու-Գունի դեմ մի քանի ապստամբությունների, որոնց մասնակցել են նույնիսկ իր երեք եղբայրները։
Ու-Վանը Խուան-Դիի և Յույ Մեծի հետ համարվում է Չինաստանի մեծագույն հերոսներից մեկը։
Ընտանիք
Թագուհիներ․
Որդիներ․
Ծանոթագրություններ
Կատեգորիա:Ծննդյան տարեթիվն անհայտ
Պավել Սուկոսյան
Պավել Ալեքսեյի Սուկոսյան (Павел Алексеевич Сукосян, ), ռուսաստանցի հայազգի հանդբոլիստ և մարզիչ, սպորտի վաստակավոր վարպետ, օլիմպիական չեմպիոն (2000)։
Կենսագրություն
Պավել Սուկոսյանը Կրասնոդար քաղաքի Օլիմպիական հերթափոխի մանկապատանեկան մասնագիտացված մարզական դպրոցի (СДЮСШОР) սան է։ Առաջին մարզիչը եղել է Յուրի Գրիգորևիչ Զայցևը ։
1980 թվականին ծառայության է անցել խորհրդային բանակում, որտեղ սկսել է խաղալ Տիրասպոլի մարզական ակումբի կազմում։ Այնտեղ նրան նկատել են և հրավիրել Մոսկվայի ԲԿՄԱ, որտեղ սկսել է խաղալ 1982 թվականից ։
Պավել Սուկոսյանը խաղացել է նաև ռուսաստանյան «Ստեպան Ռազին», «Պերմսկիե մեդվեդի» ակումբներում, ինչպես նաև գերմանական «Վերատալ» և «Կրանաու» ակումբներում ։
2007-2013 թվականներին նա շարունակել է իր խաղային կարիերան «Սունգուլ» ակումբում, ինչը նրան դարձրել է պրոֆեսիոնալ հանդբոլի համաշխարհային ռեկորդակիր (ելույթներն ավարտելու պահին նա 50 տարեկան էր)։ 2017 թվականին նա թարմացրել է այդ ցուցանիշը՝ կրկին խաղահրապարակ դուրս գալով արդեն 55 տարեկանում։ Նա պաշտպանել է Ռուսաստանի Սուպերլիգայում հանդես եկող УОР №2 թիմի դարպասը ։
Ռուսաստանի ազգային հավաքականի կազմում ընդգրկվել է 1992 թվականին։ 2000 թվականին Սիդնեյում կայացած Օլիմպիական խաղերի չեմպիոն է։ Մասնակցել է նաև 1996 թվականի Օլիմպիական խաղերին, որտեղ թիմը զբաղեցրել է 5-րդ տեղը։
Աշխարհի 1993 և 1997 թվականների չեմպիոն է, 1999 թվականի աշխարհի առաջնության արծաթե մեդալակիր։ Եվրոպայի 1996 թվականի չեմպիոն, Եվրոպայի 1994 և 2000 թվականների առաջնությունների արծաթե մեդալակիր։ ԽՍՀՄ 1987 թվականի չեմպիոն, Ռուսաստանի 1994 և 1995 թվականների չեմպիոն ։
1993 թվականին ավարտել է Մոսկվայի ֆիզիկական կուլտուրայի պետական ակադեմիան ։
Վերջին տարիներին մարզչական աշխատանք է կատարում Կրասնոդարի «Կուբան» ակումբի կանանց թիմում ։
Ընտանիք
Ամուսնացած է Նատալյայի հետ, նրանք ունեն երկու զավակ։ Որդին՝ Անտոնը (ծնվ. 1984), աշխատում է Մոսկվայի մետրոպոլիտենում, դուստրը՝ Պոլինան (ծնվ. 1994), ապրում է Վրաստանում ։
Քար, մկրատ, թուղթ
Քար, մկրատ, թուղթ (չինգաչունգ), ձեռքերով խաղ, որ հայտնի է աշխարհի բազմաթիվ երկրներում։ Հաճախ օգտագործվում է որպես վիճակահանության միջոց որևէ նպատակով մարդ ընտրելու համար (ինչպես մետաղադրամ նետելը և այլն)։
Խաղի կանոններ
Խաղացողները միասին բարձրաձայն հաշվում են «Քար... Մկրատ... Թուղթ... Մեկ... Երկու... Երեք», միաժամանակ թափահարում բռունցքները։ «Երեք» հաշվին նրանք ձեռքերով միաժամանակ ցույց են տալիս երեք նշաններից մեկը՝ քար, մկրատ կամ թուղթ։
Նշանները պատկերված են նկարում։
Հաղթողը որոշվում է հետևյալ կանոններով.
Եթե խաղացողները ցույց են տվել նույն նշանը, ապա համարվում է ոչ-ոքի, և նորից են խաղում։
Դասական տարբերակում խաղը խաղում են երկու հոգով, սակայն հնարավոր է խաղալ նաև շատ մասնակիցներով։ Այս դեպքում ոչ-ոքի համարվում է այն իրավիճակը, երբ խաղացողները ցույց են տվել բոլոր երեք նշանները (դա երբեմն անվանում են «շիլա»)։
Պատմություն
Խաղը հորինվել է Չինաստանում ։ Համաձայն Ուցզացզու գրքի, որ Հան դինաստիայի օրոք գրել է Սե Չժաոչժեն , Հան դինաստիայի ուշ շրջանում զորապետերը խաղում էին շոուշիլին կոչված խաղը, որը ժամանակակից «Քար, մկրատ, թուղթ» խաղի համարժեքն է։ Շոուշիլինը կարելի է թարգմանել որպես «ձեռքի հրամաններ»։ Գոյություն ունի նաև խաղի «ձյան-կեն» (じゃんけん) կամ «ինձյան» (いんじゃん) ճապոնական տարբերակը։
Այլ ֆիգուրներ
Խաղի մալայական տարբերակն է թռչուն > ջուր > քար > թռչուն։
FedEx գովազդը ցուցադրել է արջ > նինջա > որսորդ > արջ խաղը։ Ֆիգուրները կատարվում են ամբողջ մարմնով։
Ավելի շատ ֆիգուրներ
Գոյություն ունի «ջրհոր, քար, մկրատ, թուղթ» տարբերակը (ենթադրաբար առաջացել է Ֆրանսիայում, ջրհորը ջրով ծածկում է մկրատն ու քարը և ծածկվում թղթով)։ Այն ոչնչով չի տարբերվում ստանդարտ տարբերակից. ջրհորը իշխում է քարին, և մնում է Պարետո-արդյունավետ միայն 3 ռազմավարություն՝ ջրհոր > մկրատ > թուղթ > ջրհոր։
Գույություն ունեն 5 ֆիգուրներով մի քանի տարբերակներ։ Դրանցից մեկը՝ «քար, մկրատ, թուղթ, մողես, Սփոք», հորինվել է Սեմ Կասսի և Կարեն Բրիլի կողմից ։ Հայտնի է դարձել «Մեծ պայթյունի տեսությունը» ամերիկյան կատակերգական սերիալի շնորհիվ։ Խաղի կանոնները ներկայացված են հետևյալ կերպ. Մկրատը կտրում է թուղթը։ Թուղթը փաթաթվում է քարին։ Քարը ճզմում է մողեսին, իսկ մողեսը թունավորում է Սփոքին, մինչդեռ Սփոքը կոտրում է մկրատը, որն էլ, իր հերթին, կտրում է մողեսի գլուխը, որն ուտում է թուղթը, որի վրա Սփոքի դեմ հանցանշաններ կան։ Սփոքն անհետացնում է քարը, իսկ քարը, իհարկե, բթացնում է մկրատը։
Համաձայն հավանականության տեսության՝ դասական տարբերակում հաղթանակի, պարտության և նորից խաղալու հավանականությունը նույնն է՝ 1/3=0,333...: Ընդլայնված տարբերակում իրավիճակը փոխվում է. հաղթելու և պարտվելու հավանականությունը 0,4 (+6,66…%) է, իսկ ոչ-ոքիինը՝ 0,2 (−13,33…%): Այսինքն՝ եթե վեճերի լուծման ժամանակ կիրառենք բարելավված տարբերակը, ապա միջինում անհաջող փուլերի քանակը կլինի ավելի քիչ։
Խաղի տեսության տեսանկյունից
Հաղթողին որոշելու համար անհրաժեշտ է միջինը 1,5 փորձ. եթե, իհարկե, խաղացողների ընտրությունը բացարձակապես պատահական է։ Երեք խաղացողներով խաղում հաղթողին որոշելու համար անհրաժեշտ է միջինը 2,25 փորձ ։
«Քար, մկրատ, թուղթ» խաղը զրոյական գումարով մատրիցային խաղ է, որի.
Նման սահմանմանը համապատասխանող խաղը կոչենք «ԸՔՄԹ» (ընդհանրացված քար-մկրատ-թուղթ)։ ԸՔՄԹ կարելի է իրականացնել հետևյալ կերպ. ֆիգուրները համարակալենք 0-ից մինչև n−1: Հաշվում են մնացորդն ըստ մոդուլի՝ : Եթե այն հավասար է 0, կլինի ոչ-ոքի, մնացած n−1 մնացորդների կեսը հայտարարվում է առաջին խաղացողի հաղթանակ, մյուս կեսը՝ երկրորդի։ Օրինակ՝ «քար, թուղթ, մկրատ, Սփոք, մողես» խաղում (հենց այդ հերթականությամբ) հաղթում են 1 և 3 մնացորդները, պարտվում՝ 2 և 4։ Սակայն ոչ բոլոր ԸՔՄԹ-ներն են համապատասխանում ըստ մոդուլի մնացորդներին, օրինակ՝ խաղացողները ֆիգուրները ցույց են տալիս միաժամանակ երկու ձեռքով, համեմատվում են ձախ ձեռքերով ցույց տրվածները, իսկ ոչ ոքիի դեպքում՝ աջերով ցույց տրվածները։
Խառը ռազմավարություններում Նեշի հավասարակշռությունը ցանկացած ԸՔՄԹ-ի դեպքում տալիս է 1/n հավանականություն բոլոր ֆիգուրների համար։ Այլ կերպ ասած՝ խաղն ազնիվ է (եթե խաղացողներից մեկը գործում է պատահականորեն, իսկ մյուսը՝ նրանից անկախ, սպասվող հաղթանակը 0 է, չկան «ուժեղ» և «թույլ» ֆիգուրներ, և հաղթել կարելի է միայն հավանականության տեսության հետ կապ չունեցող գործոնների հաշվին, օրինակ՝ արագ արձագանք հակառակորդի ցույց տված ֆիգուրին կամ նրա ընտրությունում ոչ պատահական օրինաչափությունների որոնում։
Խաղն ավելի մեղմ պահանջներով է. այն սիմետրիկ է, a-a կոմբինացիան տալիս է ոչ-ոքի, իսկ ցանկացած այլ զույգի շահումը ±1 է, և բոլոր ռազմավարությունները Պարետո-արդյունավետ են. գոյություն ունի բոլոր n-երի համար, բացի 2-ից և 4-ից ։
Խաղը հիշատակվում է որպես օրինակ տարանցիկության միջոցների բացակայությունը ցույց տալու համար։
Այլ տեղեկություններ
Անցկացվում են այս խաղի աշխարհի առաջնություններ, այն ունի շոշափելի մրցանակային ֆոնդ և արժանանում է համաշխարհային զանգվածային լրատվամիջոցների ուշադրությանը   , լուսաբանվում առաջատար հրատարակություններով։ Գոյություն ունեն միջազգային ֆեդերացիա և մրցումների անցկացման պաշտոնական կանոններ ։
Սեղանի և համակարգչային խաղերում հավասարակշռության տարբերակներից մեկը կոչվում է «Քար, մկրատ, թուղթ» ։
Արտաքին հղումներ
Կատեգորիա:Խաղերի տեսություն
Ղազարոս Սարգսյան
Ղազարոս (Ղազար) Հակոբի Սարգսյան, հայ ճարտարապետ։
Ստեղծագործական գործունեություն
Սարգսյանի նախագծերով կառուցվել են 100-ից ավելի բնակելի, հասարակական, արդյունաբերական շենքեր Թիֆլիսում և Լենինականում։
Սարգսյանը նախաձեռնել և մինչև 1950 թվականը կառուցել է անհեծան, երկաթբետոնե ծածկերով մանվածքային և տեքստիլ ֆաբրիկաների մասնաշենքերը՝ օժանդակ կառույցներով, բնակելի տներով, վարակիչ հիվանդությունների հիվանդանոցը, «Հոկտեմբեր» կինոթատրոնը (1926), մասնակցել Կենտրոնական հրապարակի հատակագծմանն ու կառուցապատմանը։
Ծանոթագրություններ
Կատեգորիա:1874 ծնունդներ Կատեգորիա:Շուշի քաղաքում ծնվածներ Կատեգորիա:Հայ ճարտարապետներ Կատեգորիա:Նոյեմբերի 29 մահեր Կատեգորիա:1960 մահեր Կատեգորիա:Երևան քաղաքում մահացածներ
ԵՊՀ գիտական տեղեկագիր․ Քիմիա և կենսաբանություն
ԵՊՀ գիտական տեղեկագիր․ Քիմիա և կենսաբանություն, ընդգրկված է Հայաստանի բարձրագույն որակավորման հանձնաժողովի (ՀՀ ԲՈՀ) սահմանած դոկտորական և թեկնածուական ատենախոսությունների հիմնական արդյունքների և դրույթների հրատարակման համար ընդունելի պարբերական գիտական հրատարակությունների ցուցակում։
Աղբյուր
Կատեգորիա:ԵՊՀ գիտական ամսագրեր Կատեգորիա:Հայաստանի հանդեսներ Կատեգորիա:Պարբերականներ այբբենական կարգով
Գյոթինգենի համալսարան
Գյոթինգենի համալսարան (Georg-August-Universität Göttingen), գերմանական համալսարան։ Հիմնադրվել է 1737 թվականին Գյոթինգենում։ Շնորհիվ անվանի գիտնականների՝ համալսարանը առաջնակարգ նշանակություն ձեռք բերեց պատմա-քաղաքական, բնական և մաթեմատիկական գիտությունների բնագավառում։ Այստեղ աշխատել են Բեռնարդ Ռիմանը, Ֆելիքս Կլայնը, Դավիթ Հիլբերտը, Հերման Մինկովսկին, Էմմի Նյոթերն և ուրիշներ։ Ֆաշիստական դիկտատուրայի շրջանում մի շարք ականավոր գիտնականներ լքեցին այդ համալսարանը, և այն կորցրեց ուսումնական ու գիտական կենտրոնի իր նշանակությունը։ 1970-71 թթ. ուսումնական տարում ուներ շուրջ 11 հազար ուսանող, 500 դասախոս, գրադարանում՝ մոտ 2 միլիոն գիրք։
Ծանոթագրություններ
Կատեգորիա:Գյոթինգենի համալսարան
Ջալյաբ
Ջալյաբ(جلاب), մրգահյութ (սիրոպ), որն ունի օշարակի տեսք և հայտնի է Մերձավոր Արևելքում։
Պատրաստման եղանակը
Պատրաստաման եղանակը կախված է երկրից և տվյալ երկրի ավանդություններից, այն պատրաստում են խաղողի մաթով և վարդի ջրով։ Ջայլաբը շատ տարածված է Սիրիայում, Պաղեստինում և Լիբանանում։ Այն հաճախ պատրաստում են մաթից, ստացված ճանապարհով ծխացրած խունկից և արհեստական տարբեր գույներից։
Ջայլաբը սովորաբար մատուցվում է սառույցով, ընկույզով և չամիչով ։
Արտաքին հղումներ
Կատեգորիա:Արաբական խոհանոց Կատեգորիա:Ըմպելիքներ Կատեգորիա:Աղանդեր Կատեգորիա:Արևելյան քաղցրավենիքներ
Ծիրանի (Բաբերդի գավառ)
Ծիրանի, գյուղ Արևմտյան Հայաստանում, Էրզրումի վիլայեթի Բաբերդի գավառակում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Ավդիրա (դիմա)
Ավդիրա (, համայնք (դիմա) Հունաստանում։ Մտնում է Արևելյան Մակեդոնիայի և Թրակիայի պերիֆերիայի կազմի մեջ գտնվող Քսանթի ծայրամասային միավորի մեջ։ Ըստ 2011 թվականի մարդահամարի՝ բնակչության թիվը կազմում է 19,005 մարդ ։ Մակերեսը 352,047 կմ² է ։ Խտությունը 53,98 մարդ/կմ² է ։ Համայնքի վարչական կենտրոնը Ենիսեյան է ։ Պատմական կենտրոնը Ավդիրա քաղաքն է։ 2014 թվականի դիմարխի տեղական ընտրությունների ժամանակ ընտրվել է Եորսոն Ցիտիրիդիսը ։
2010 թվականի «Կալլիկրատաս» ծրագրի շրջանակներում Ավդիրա համայնքը միացել է վերացած Վիստոնիս համայնքին և Սելերոն համամիությանը ։
Ծանոթագրություններ
Կատեգորիա:Բնակավայրեր այբբենական կարգով Կատեգորիա:1997 թվականին հիմնադրված բնակավայրեր
.net
.net, վերին մակարդակի ընդհանուր դոմեն՝ ցանցային կազմակերպությունների համար, այժմ օգտագործվում է առանց սահմանափակման։
Դոմենը գրանցվել է 1985 թ.-ին։
Իոլովո
Բնակչությունը 2007 թվականին գրանցված տվյալներով կազմում էր 18 մարդ։
Warped Tour
Warped Tour, երաժշտության և փորձարարական սպորտի շրջագայող փառատոն, անցկացվում է այնպիսի վայրերում, ինչպիսիք են դաշտերն ու ավտոկանգառները, որտեղ հավաքում են բեմը և մնացյալ շինությունները։ Սքեյթբորդի համար կոշիկ արտադրող Vans ընկերությունը փառատոնի հովանավորն է՝ սկսած 1995 թվականից, և փառատոնը հաճախ անվանում են Vans Warped Tour: Սկզբում փառատոնը փանք-ռոք երաժշտության ցուցասրահ էր, բայց ավելի ուշ՝ սկսեցին ներկայացնել երաժշտության տարատեսակ ժանրեր։
Ակնարկ
Փառատոնը սկսվել է որպես սքեյթ-փանքի և սքայ երրորդ ալիքի շրջագայություն, սակայն հետո սկսել են ցուցադրել հիմնականում փոփ-փանքի և մետալքորիկատարողների։ Որոշ հարդքոր և սթրիթ-փանք խմբեր, այնպիսիք, ինչպիսիք են Casualties-ը, The Unseen-ը և Anti-Flag-ը, մինչ օրս հանդես են գալիս փառատոնի ժամանակ։ Որոշ խմբեր էլ հանդես են գալիս փառատոնի հիմնադրման օրերից մինչև այսօր (Bad Religion, NOFX և այլն)։
Փառատոնի յուրաքանչյուր վայր (անցկացման յուրաքանչյուր տեղ) ունի իր սեփական տեղադրությունը։
2013 թվականին Քևին Լիմանը որոշեց, որ տրանսպորտային խնդիրների և լսարանի անդամների տարիքի նվազման պատճառով նրանց ծնողները հնարավորություն կունենան մուտք գործել փառատոնի անցկացման վայր անվճար։ Նրանք մեծահասակների հատուկ օր ունեն ։
Պատմություն
Warped Tour-ը ստեղծվել է 1994 թվականին Քևին Լիմանի կողմից, ում մոտ գաղափարը ծնվել էր Vision Skate Escape և Holiday Havoc սքեյթբորդինգի շոուի աշխատանքները կատարելու ժամանակ, որոնք երաժշտությունն ընդգրկում էին սքեյթբորդինգի մրցույթների մեջ։ Ձևափոխված անունը ծագում է Warp Magazine ամսագրի անունից, որ թողարկվում էր Transworld-ի կողմից և ներկայացնում էր սերֆինգը, սքեյթբորդինգը և երաժշտությունը։
Շրջագայությունը գրեթե միշտ անցկացվում է բաց հրապարակներում՝ հազվադեպ բացառություններով։ 1996 թվականին անցկացման վայրի խնդիրների եհտ կապված՝ շոուն հարկադրաբար տեղափոխվեց Վաշինգտոնի The Capitol Ballroom գիշերային ակումբ ։
1998 թվականին թվականին անցկացվեց միջազգային շրջագայություն, այդ թվում՝ Ավստրալիայում, Ճապոնիայում, Եվրոպայում, Կանադայում և ԱՄՆ-ում։
Բացի երաժշտությունից՝ այդ փառատոնում կան բազում հետաքրքիր վայրեր՝ ներառյալ հաֆփայփները սթեյքբորդինգի համար և հեծանվավազքը։ Տարածքում վաճառում են անկախ երաժշտական լեյբլների, ոչ առևտրային կազմակերպությունների, ինչպես նաև իրենց արտադրանքը վաճառել ցանկացող հովանավորների ապրանքները։ Շատ խմբեր մոտենում են այնտեղ տեղակայված վրաններին՝ շփվելու երկրպագուների հետ և ստորագրություններ բաժանելու։
2006 թվականին շրջագայությունը սկսեց «Warped Eco Initiative»-ը (WEI)։Փոփոխությունները սկսած 2006 թվականից. բիոդիզելի օգտագործումը ավտոբուսների վառելիքի համար, նավթի օգտագործման սահմանափակում մինչև 30 %։ Փառատոնն ունի արևային բեմ, որն աշխատում է բացառապես արևի էներգիայով՝ ապահովելով 8-10 խմբերի ելույթ։ Սնունդի կազմակերպումը ուղղվել է դեպի լվացվող ամաններն ու արծաթե ափսեները։ Անվճար նվերներ են տրվում երեխաներին, որոնք կամավոր կերպով օգնում են աղբը վերամշակելիս։
Սկսած 2009 թվականից՝ երկու հիմնական բեմերը միացվեցին և խմբերին տրվեց ելույթների 40 րոպե ժամանակ՝ ի տարբերություն ավանդական 30 րոպեների երկու բեմերում։ Չնայած դրան՝ որոշվեց երկու հիմնական բեմերի մոտեցումը 35 րոպե ելույթներով վերադարձնել 2012 թվականի շրջագայության համար. այդ մոտեցումը շարունակական բնույթ կրեց։
2012 թվականին Warped Tour-ը ուղևորվեց Լոնդոն՝ 1998 թվականից հետո առաջին անգամ թողնելով Հյուսիսային Ամերիկան ։ Մեծ Բրիտանիայում և Եվրոպայում Warped Tour-ը կառավարվում է անգլիացի փրոմոութեր Kilimanjaro Live-ի կողմից ։
2012 թվականի հոկտեմբերին սկսվեց նոր շոու, որը կոչվեց Roadies, որտեղ ղեկավար թիմը՝ Քևին Լիմանի հետ միասին, ներկայացրեց շրջագայության արտադրական կողմը ։
2013 թվականին Warped Tour-ը վերադարձավ Ավստրալիա երկար բացակայությունից հետո ։
Տարաձայնություններ խմբերի հետ
Մի քանի խմբեր լքել են շրջագայությունը կազմակերպիչների կամ այլ խմբերի հետ տարաձայնությունների պատճառով.
Պաշտոնական հավաքածուներ
Warped Tour-ի պաշտոնական հավաքածուն թողարկվում է ամեն տարի CD SideOneDummy Records-ով, որպեսզի համընկնի շրջագայության սկզբի հետ։ Մինչև 1998 թվականը պաշտոնական թողարկումները կատարվել են Vans-ի օգնությամբ Uni Distribution-ի և Epitaph Records-ի միջոցով համապատասխանաբար 1996 և 1997 թվականներին։ Հավաքածուն ընդգրկում է շատ կատարողների երգեր, որ այդ տարի հանդես են գալիս շրջագայության ընթացքում։ Առաջին մի քանի հավաքածուները ունեին տարբեր անվանումներ, սակայն սկսած 2001 թվականից՝ շարքն օգտագործում է «Warped Tour <տարեթիվ> Tour Compilation» ձևաչափով վերնագիր։ 2002 թվականին հավաքածուն թողարկվում է 2 CD-ով՝ ներառելով 50 կատարող։ Այդ ձևաչափը կրկնվել է հաջորդող տարիներին ևս։
Արտաքին հղումներ
Կատեգորիա:Փառատոներ
Ռոգոզեննի
Ռոգոզեննի (Рогозенный), գետ Ռուսաստանում, հոսում է Կոմի Հանրապետությունով, Նենեցյան ինքնավար օկրուգով։ Գետաբերանը գտնվում է Ցիլմա գետի աջ ափին՝ 360 կմ հեռավորության վրա։ Գետի երկարությունը կազմում է 10 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Ծանոթագրություններ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Պոյմա (գյուղ, Խասանսկի շրջան)
Պոյմա (Пойма), գյուղ Ռուսաստանի Պրիմորիեի երկրամասի Խասանսկի շրջանի կազմում։
Բնակչությունը 2005 թվականին գրանցված տվյալներով կազմում էր 7 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:1873 թվականին հիմնադրված բնակավայրեր Կատեգորիա:Ռուսաստանի Պրիմորիեի երկրամասի Խասանսկի շրջանի բնակավայրեր
(4877) Համբոլդտ
(4877) Համբոլդտ (Humboldt), աստերոիդ աստերոիդների հիմնական գոտում։ Հայտնաբերվել է 1973 թվականի սեպտեմբերի 25-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում ։
Միջին հեռավորությունը Արեգակից կազմում է 2,633213 ա. մ., առավելագույնը մոտենում է 2,2758 ա. մ. հեռավորության վրա և հեռանում 2,9906 ա. մ. ։ Արեգակի շուրջ մեկ ամբողջական պտույտ է կատարում 1560,73 երկրային օրվա ընթացքում, իր ուղեծրով շարժվելով միջինում 0,230661 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,41° անկյուն։
ԱՄՆ բաց առաջնության տղամարդկանց զուգախաղ 2015
ԱՄՆ բաց առաջնության տղամարդկանց զուգախաղ 2015, թենիսի տղամարդկանց զուգախաղի մրցաշար, թենիսի հիմնական՝ Մեծ Սաղավարտի, մրցաշրջանի վերջին մրցաշարը։ Անց է կացվել 2015 թվականի օգոստոսի 31-ից մինչև սեպտեմբերի 13-ը, Նյու Յորքի «USTA Billie Jean King National Tennis Center» («USTA Բիլի Ջին Քինգի անվան թենիսի ազգային կենտրոն») ակումբի կորտերում, ԱՄՆ։
Բոբ և Մայք Բրայանները հանդիսանում էին գործող չեմպիոններ, սակայն առաջին իսկ շրջանում պարտվել են Սթիվ Ջոնսոնին և Սեմ Կուերիին, ընդհատելով իրենց հաղթանակների ռեկորդային շարքը՝ վերջին 10 տարիների ընթացքում առնվազն մեկ Մեծ Սաղավարտի տիտղոս յուրաքանչյուր տարի։
Պիեռ Հյուգո Էրբերը և Նիկոլաս Մայուն արժանացել են մրցաշարի հաղթողի տիտղոսին, եզրափակիչում 6-4, 6-4 հաշվով հաղթանակ տանելով Ջիմի Մարրեյի և Ջոն Պիրսի նկատմամբ։ Էրբերը և Մայուն շահել են կարիերայում իրենց առաջին Մեծ Սաղավարտի տիտղոսները, իսկ Մարրեյը և Պիրսը մրցաշրջանի ընթացքում պարտություն են կրել Մեծ Սաղավարտի մրցաշարի երկրորդ եզրափակիչում (2015 թվականի Ուիմբլդոնի մրցաշար)։
Դասակարգում
• 2
Հատուկ հրավիրվածներ (WC)
• 2
Աղբյուրներ
Կատեգորիա:ԱՄՆ-ի թենիսի բաց առաջնություն Կատեգորիա:Մեծ սաղավարտի (թենիս) մրցաշարեր Կատեգորիա:Թենիսի մրցաշարեր
Եղիշե Չարենցի անվան գրականության և արվեստի թանգարան
Եղիշե Չարենցի անվան գրականության և արվեստի թանգարան, թանգարան Երևանում, որն ընդգրկում է հայ գրականության, թատրոնի, երաժշտության և կինոարվեստի գործիչների, հայագիտական երախտավորների անհատական, նաև մշակութային հիմնարկների, կազմակերպությունների, կրթական գիտական հաստատությունների ու խմբագրությունների ֆոնդեր։
Ստեղծման պատմություն
1921 թվականին Հայաստանի Լուսավորության ժողովրդական կոմիսարիատին կից Երևանում ստեղծվում է Պետական կուլտուր-պատմական թանգարանի պատմական բաժին, որն ըստ էության սկսել է գործել 1922 թվականից բանասեր, պատմաբան Երվանդ Շահազիզի ղեկավարությամբ։ 1935 թվականի մայիսի 16-ից Պետական կուլտուր-պատմական թանգարանը առանձնացվում է, որպես ինքնուրույն գիտական հիմնարկ՝ Պետական գրական թանգարան անունով։ Տնօրեն է դառնում Խորեն Սարգսյանը։
1942 թվականի հուլիսի 21-ից Գրական թանգարանը դուրս է գալիս լուսժողկոմատի ենթակայությունից և ընդգրկվում Խորհրդային Միության Գիտությունների ակադեմիայի հայկական մասնաճյուղի, ապա Հայաստանի գիտությունների ակադեմիայի կազմում, իբրև լեզվի և գրականության ինստիտուտի, ապա՝ Գրականության ինստիտուտի մի ինքնուրույն բաժին։ 1953 թվականի մայիսից անցնում է ՀԽՍՀ Մշակույթի նախարարության իրավասության տակ՝ իբրև Հայաստանի Պետական պատմական թանգարանի մի առանձին բաժին։
Գործունեություն
Թանգարանը ստեղծման օրից առ այսօր կատարել և կատարում է մի քանի հիմնական գործառույթներ, որոնք կազմում են նրա կենսագործունեության հայեցակարգը։ Ամենահիմնականը ազգային մշակույթի գենոֆոնդի զգալի մասը կազմող արժեքների պահպանումն է և հնարավորինս անաղարտ փոխանցումը հաջորդ սերունդներին։
Թանգարանի ֆոնդերն ու հավաքածուները պահպանվում են հատուկ ֆոնդարաններում, որոնք հագեցվում են պահպանության համար անհրաժեշտ միջոցներով։ Թանգարանային առարկաները հնարավորության սահմաններում կոնսերվացվում են, վերանորոգվում և վերականգնվում են։
Թանգարանի կարևոր գործառույթներից է նաև ֆոնդերի ու հավաքածուների համալրումը։ Գրականության և արվեստի հանդեպ մեր ժողովրդի մեջ արմատացած ակնածական, երբեմն պաշտամունքային վերաբերմունքը շատերին մղել է Թանգարանին նվիրաբերել ժառանգությամբ ստացած կամ այլևայլ եղանակով ձեռք բերված արժեքներ։ Որոշ գրողներ և արվեստագետներ իրենք են իրենց արխիվային նյութերը նվիրաբերել Թանգարանին։
Թանգարանի ֆոնդերն ու հավաքածուները ենթարկվում են գիտական մշակման ու վերամշակման, որն իրագործում են համապատասխան չորս բաժինները՝ գիտական մշակման ենթարկված ֆոնդերը։ Թանգարանը սպասարկում է գիտական հանրությանը, զանգվածային լրատվամիջոցներին և ուսանողությանը։ Սա արդեն վերաբերում է Թանգարանի մյուս կարևոր գործառույթի՝ թանգարանային նյութերի հանրահռչակման ոլորտին։ Թանգարանային նյութերի հանրահռչակման կարևորագույն եղանակներից է ցուցադրությունը։ Թանգարանն ունի մշտական ցուցադրություն և կազմակերպում է ժամանակավոր ցուցահանդեսներ։
Մշտական ցուցադրություն
Մշտական ցուցադրությունը կազմակերպված է 5 ցուցասրահներից (ընդհանուր մակերեսը 300 ք.մ). Ժամանակային ընդգրկվածությունը կազմում է 3000 տարի՝ Սայաթ-Նովայից (18-րդ դար) մինչև 20-րդ դարի վերջը։ Ցուցադրված նյութերը պատմում են ոչ միայն գրականության և արվեստի ասպարեզների հարյուրավոր երախտավորների, այլև հայ իրականության մեջ նշանակալի հետք թողած կրթական (դպրոցներ, վարժարաններ, ճեմարաններ), գիտական, մշակութային հաստատությունների, գրական, երաժշտական, թատերական խմբերի, միությունների, նշանավոր պարբերականների խմբագրությունների մասին։
Նյութերի բազմազանությունը աներևակայելիորեն լայն է՝ գեղարվեստական, գիտական, ազզգագրական, մանկավարժական, հուշագրական երկերի ձեռագրեր, նամակներ, փաստաթղթեր, վավերագրեր, նոտաներ, լուսանկարներ, հրավիրատոմսեր, ազդագրեր, նվագարաններ, անձնական և բեմական հագուստ, կահույթ, սպասք, հուշանվերներ, պետական պարգևներ, շքանշաններ, մեդալներ, զենքեր, կինոսարքավորումներ, հնատիպ գրքեր, մամուլ և այլն։ Այս ամենից զատ, բոլոր 5 ցուցասրահները հագեցած են ներկայացված գործիչներին պատկերող կամ նրանց ստեղծագործությունը հանդիսացող կերպարվեստի արժեքներով՝ կտավներով, մատիտանկարներով, ծաղրանկարներով, քանդակներով։
Գրականության և արվեստի գործիչները հիմնականում ներկայացված են խմբերով՝ ըստ ժամանակի, դավանած մշակութային այս կամ այն հուսանքի, ուղղության, դպրոցի։ Սակայն որոշ առանցքային գործիչների հատկացված են ամբողջական անկյուններ և ցուցանմուշներ (Սայաթ-Նովա, Խաչատուր Աբովյան, Րաֆֆի, Գաբրիել Սունդուկյան, Կոմիտաս, Ալեքսանդր Շիրվանզադե, Պետրոս Ադամյան, Եղիշե Չարենց և այլն)։
Ծանոթագրություններ
Կատեգորիա:Երևանի թանգարաններ Կատեգորիա:1921 հիմնադրումներ Երևանում Կատեգորիա:1921 հիմնադրված թանգարաններ Կատեգորիա:Հայաստանի գրական թանգարաններ Կատեգորիա:Եղիշե Չարենց Կատեգորիա:Հայաստանի կենսագրական թանգարաններ
Լուիս
Լուիս ( իսպաներեն` Luis)` իսպանական արական անուն է, գերմանական Լուդվիգ ( գերմաներեն` Ludwig) անվան ռոմանականացված ձևերից մեկն է։
Գրիգոր Տեր-Գրիգորյան
Գրիգոր Տեր-Գրիգորյան, հայ դրամատուրգ, ՀԽՍՀ արվեստի վաստակավոր գործիչ (1962), ԽՍՀՄ գրողների միության անդամ 1940 թվականից։ ԽՄԿԿ անդամ 1945 թվականից։ Մտերիմների շրջանում հայտնի էր Գիգի անունով։
Կենսագրություն
Ծնվել է Երևանում։ Ավարտել է Երևանի Կրուպսկայայի անվան ցուցադրական դպրոցը։ 1931-1932 թթ. ուսուցչություն է արել Հոկտեմբերյանի շրջանում, 1932-1934 թթ.՝ Երևանի Աղասի Խանջյանի անվան դպրոցում։ 1939 թվականին ավարտել է Երևանի պոլիտեխնիկական ինստիտուտի շինարարական ֆակուլտետը։ 1940-1941 թթ. որպես կառուցող ինժեներ աշխատել է Ռիբինսկ քաղաքի և Երևանի տարբեր գործարաններում։ 1941-1946 թթ. աշխատել է ռազմա-օդային ուժերի հատուկ դպրոցում։ 1947 թվականին ավարտել է (էքստեռն) Երևանի Խաչատուր Աբովյանի անվան հայկական մանկավարժական ինստիտուտի պատմության ֆակուլտետը։ Նույն թվականին որպես գիտաշխատող աշխատել է ՀԽՍՀ ԳԱ պատմության ինստիտուտում։ 1947-1948 թթ. հրահանգիչ և պրոպագանդայի ու ագիտացիայի բաժնի վարիչ էր ՀԿԿ Երևանի Օրջոնիկիձեի շրջանում։ 1948-1951 թթ. աշխատել է ՀԿԿ Կենտկոմում որպես պրոպագանդայի ու ագիտացիայի, ապա արվեստի ու գրականության սեկտորի վարիչ։ 1951-1955 թթ. եղել է Հայաստանի գրողների միության վարչության քարտուղար և «Գրական թերթի» խմբագիր։ 1955-1981 թթ. «Ոզնի» երգիծական հանդեսի խմբագիրն էր։ Գ. Տեր-Գրիգորյանը եղել է սովետա-լեհական բարեկամության հայկական բաժանմունքի նախագահ, 1969 թվականից՝ խաղաղության պաշտպանության հանրապետական կոմիտեի նախագահ։
Բեմադրվել են Տեր-Գրիգորյանի «Այս աստղերը մերն են» (հեղինակակից Լևոն Կարագյոզյան, Երևանի Գաբրիել Սունդուկյանի անվան թատրոն, 1949), «Սոֆիկի սխալը» (Երևանի երաժշտական կոմեդիայի թատրոն, 1956), «Վերջին մեխակները» (Երևանի Գ. Սունդուկյանի անվան թատրոն, 1958), «Մեռնող ֆլորա» (Երևանի Գ. Սունդուկյանի անվան թատրոն, 1962), «Ամեն ինչ կամ ոչինչ» (Երևանի Կ. Ստանիսլավսկու անվան ռուսական թատրոն, 1961), «Իմ սիրելի Ժորժ...» (Երևանի երաժշտական կոմեդիայի թատրոն, 1963), «Թռչնակը վանդակում» (Երևանի երաժշտական կոմեդիայի թատրոն, 1964), «Ախ, ներվեր, ներվեր» (Լենինականի Ա. Մռավյանի անվան թատրոն, 1969), «Գարնան անձրև» (Երևանի Գ. Սունդուկյանի անվան թատրոն, 1969), «Հաջի Փայլակ» (երգիծական հրապարակախոսություն, Երևանի Գ. Սունդուկյանի անվան թատրոն, 1973), «Առանց այլանդակի» (Լենինականի Ա. Մռավյանի անվան թատրոն, 1974), «Զգուշացեք, նա դեռ կա» (Երևանի երաժշտական կոմեդիայի թատրոն, 1979) պիեսները ։
Ռուսերեն առանձին գրքով լույս է տեսել նրա «Սոֆիկի սխալը» պիեսների ժողովածուն (Մոսկվա, 1966)։
Մահացել է Երևանում ։ Նրա անունով է կոչվում Երևանի Զաքիյան և Վազգեն Սարգսյան փողոցները միացնող՝ Հակոբ Պարոնյանի անվան երաժշտական կոմեդիայի պետական թատրոնի և ՀՀ գլխավոր դատախազության շենքերի միջև գտնվող փողոցը։